Karang sebuah tulisan dalam bahasa Betawi yang bertema olahraga dan panjangnya 1 paragraf.

Selaen jalan kaki ama lari, ada lagi olahraga laen yang kagak butuh modal banyak, ini juga gratis. Olahraga ini naek turun tangga, yang penting kalo kita mau lakuin olahraga ini ada tangganya. Kalo orang yang di rumahnya betingkat, bisa olahraga di rumah. Kalo kagak ada, kita bisa manfaatin tangga mana aja yang ada di sekitar kita. Boleh tangga tempat kerja, boleh juga tangga di tempat umum. Asalkan kagak ngeganggu orang laen yang lewat. Kalo udah nemuin tangga yang pas, kita bisa naek turun tangga tiga ampe lima kali. Pertama kita naekin satu-satu anak tangga ampe anak tangga yang terakhir. Kalo udah ampe di atas, kita turun lagi ampe anak tangga yang paling bawah. Lakuin itu tiga atawa lima kali. Lebih juga boleh, asalkan kaki kita kuat.